باتی آفریقا اولکه‌سی نیحریه‌ده گؤستری دۆزنله‌ین نیجریه ایسلامی حرکتی نماینده‌لری ایله پلیس آراسین‌دا چیخان چاتیشمادا ۶ نفر اؤلدو.
نیجریه ایسلامی حرکتی سؤزچوسو یحیی آدامو، باشکند آبوجاداکی یئریییشه پلیسین مداخیله ائتمه‌سی نتیجه‌سین‌ده چیخان چاتیشمادا ۶ نفرین اؤلدوگونو، ۲۸ نفرین یارالاندیغینی بیلدیردی.
آدامو "لیدئریمیز شیخ ابراهیم زکزاکینین سربست بوراخیلماسی اوچون ائتدیگیمیز یئریییشه پلیس مداخیله ائتدی و چوخ ساییدا انسان یارالاندی" دئدی.
یارالیلارین بعضیلرینین وضعیتینین آغیر اولدوغونو، اؤلو ساییسینین آرتماسین‌دان قایغی دویولدوغونو دیله گتیره‌ن آدامو، بعضی نیجریه ایسلامی حرکتی عضولرینین گوونلیک گوجلری طرفیندن گؤزآلتینا آلیندیغینی دا قید ائتدی.
نیجریه ایسلامی حرکتی عضولری، باشکند آبوجادا تشکیل ائتدیکلری ائیلمده یوللاری باغلاییب نیجریه اولوسال عاجل یؤنتیم آژانسی آراج‌لارینی یاندیردی.
